open-index/open-wikipedia-markdown huggingface dataset:
Sininen juna

**Sininen juna** voi tarkoittaa ainakin seuraavia:

* *[[Sininen juna (kirja)|Sininen juna]]*, Agatha Christien salapoliisiromaani vuodelta 1928
* *[[Sininen juna (vuoden 1996 elokuva)|Sininen juna]]*, vuonna 1996 valmistunut elokuva
* Le Train Bleu, luksusluokan yöjuna Calais’sta Ranskan Rivieralle vuosina 1886–2003
* Blue Train, Etelä-Afrikassa Pretorian ja Kapkaupungin välillä liikennöivä luksusjuna
Klenberg

**Klenberg** on muun muassa seuraavien suomalaisten henkilöiden sukunimi:

* Bo Klenberg (1924–2011), kontra-amiraali, Gottheim Glenbergin poika
* Gotthelm Klenberg (1887–1973), eläinlääkintäkenraalimajuri
* Jan Klenberg (1931–2020), amiraali, puolustusvoimain komentaja 1990–1994 ja merivoimien komentaja 1980–1983, Gottheim Glenbergin poika
Surun naamio

**Surun naamio** () on Magadanin kaupungissa Magadanin alueella Venäjän kaukoidässä sijaitseva muistomerkki. Kaupungin laidalla korkealla kukkulalla sijaitseva 15 metrin korkuinen veistos rakennettiin muistoksi niille, jotka menehtyivät pahamaineisilla Kolyman alueen gulag-vankileireillä neuvostoaikana. Magadan oli Kolyman leirialueen hallintokeskus. Veistos on valmistettu betonista. Sen on suunnitellut kuuluisa venäläinen kuvanveistäjä Ernst Neizvestnyi, ja se valmistui vuonna 1996. 

## Lähteet
Down To Nothing

**Down To Nothing** on yhdysvaltalainen straight edge hardcore -yhtye. Se perustettiin vuonna 2000 Richmondissa, Virginiassa. Yhtye on julkaissut viisi albumia, joista ensimmäinen *Save It For The Birds* julkaistiin vuonna 2003. Thorp Records julkaisi myös toisen Down To Nothing -albumin nimeltä *Splitting Headache* ennen kuin yhtye vaihtoivat levy-yhtiötä Revelation Recordsille. Vuonna 2008 julkaistiin albumi, joka pitää sisällään Down To Nothingin kaksi ensimmäistä levyä, jotka julkaistiin ennen vuonna 2007 ilmestynyttä *The Most* -albumia.

Down to Nothingin jäseniä tunnetaan myös yhtyeistä Terror, Trapped Under Ice, Bracewar ja Heathens.

## Jäsenet
*David Wood – laulu
*Daniel Spector – rummut
*Jared Carman – basso
*Alan Long – kitara
*Hunter Jennings – kitara

## Entiset jäsenet
*Scott Eckert – basso
*Adam Barker – basso
*Ryan Groat – kitara
*Ryan Wall – kitara

## Diskografia
### Albumit

**Save It For The Birds* (Thorp Records, 2003)
**Splitting Headache* (Thorp Records, 2005)
**The Most* (Revelation Records, 2007)
**Unbreakable* (Revelation Records, 2008)
**All My Sons* (Reaper Records, 2010)
**Life on the James* (Revelation Records, 2013)

### Split julkaisut
*Split 7"/CD yhtyeen Kids Like Us kanssa (Knife Or Death Records, 2005)
*Split 7" yhtyeen On Thin Ice kanssa (2005)
*Split yhtyeen 50 Lions kanssa (6131 Records, 2008)

### Muita julkaisuja
**Demo* (2002)

## Aiheesta muualla
*
Bonairen lippu

**Bonairen lippu** on Alankomaille kuuluvan Bonairen tunnus. Se otettiin käyttöön 11. joulukuuta 1981. Lippu koostuu isosta sinisestä kolmiosta oikeassa alareunassa ja pienestä keltaisesta kolmiosta vasemmassa yläreunassa. Näitä erottaa valkoinen raita, jonka sisällä on musta kompassi ja sen sisällä punainen kuusisakarainen tähti. Sininen kolmio edustaa merta, keltainen kolmio aurinkoa ja valkoinen raita näitä erottavaa taivasta. Värit punainen, valkoinen ja sininen symboloivat alueen kuulumista Alankomaille. Musta kompassi symboloi alueen asukkaita, jotka tulevat jokaisesta maailman neljästä kolkasta ja kuusisakarainen tähti kuvaa Bonairen kuutta alkuperäistä kylää - Antriol, Nikiboko, Nort Saliña, Playa, Rincon ja Tera Korá.
Carl Johan Walleen

**Carl Johan Walleen** (5. syyskuuta 1781 Turku – 21. maaliskuuta 1867 Helsinki) oli suomalainen maaherra ja valtioneuvos. Walleen oli vuodesta 1811 lähtien Pietarin Suomen asiain komitean jäsen. Vuonna 1816 Walleen nimitettiin Viipurin läänin maaherraksi ja hänet aateloitiin. Vuonna 1820 Walleenista tuli senaattori ja vuonna 1822 senaatin prokuraattori. Valtioneuvoksen arvon Walleen sai jo vuonna 1812 ja salaneuvoksen arvon vuonna 1832. Vapaaherraksi hänet korotettiin vuonna 1854.

Walleen aloitti opinnot Vaasassa 1795 ja auskultoi Vaasan hovioikeudessa 1796. Vuonna 1809 hänestä tuli hovioikeudensihteeri.

Walleen avioitui vuonna 1816 Eva Gustava Stjernvallin (s. von Willebrand) (1781– 1844) kanssa. Aiemmassa avioliitossaan maaherra Carl Johan Stjernvallin (1764–1815) kanssa Eva Stjernvall oli synnyttänyt jo 11 lasta, mutta näistä vain neljä oli tuolloin elossa: Carl Emil Knut, Eva Aurora Charlotta (Karamzin), Emelie (Musin-Pushkina) ja Alexandra (Aline) Correia Henriques do Seisal. Uudesta avioliitosta syntyi vielä viisi lasta, joista kolme eli aikuisikään: Vladimir Alfons, Theodor ja Carl Edward.

Walleenin poikapuolesta Emil Stjernvall-Walleenista tuli myöhemmin ministerivaltiosihteeri. Walleenin oma poika Vladimir Alfons Walleen oli sittemmin kenraalimajuri ja Uudenmaan läänin kuvernööri. Nuorena kuollut toinen poika Carl Edvard Walleen toimi Suomen kenraalikuvernöörinkanslian johtajana.

Walleen hankki 1820-luvulla Espoon Järvenperän kaupunginosassa sijaitsevan Träskändan kartanon, jonka ylläpitoon, uudisrakennuksiin ja puistotöihin hän uhrasi paljon varojaan. Vuonna 1840 hän myi kartanon tytärpuolelleen Aurora Demidoville ja rakennutti myynnistä saamillaan varoilla Helsingin Töölönlahden rantaan Hakasalmen huvilan, joka valmistui  vuonna 1844.

Walleen oli taiteen ja kirjallisuuden ystävä ja toimi Suomen Taideyhdistysen ensimmäisenä puheenjohtaja 1846–1849.

## Lähteet
* 

### Viitteet
Syvänoja (Somero)

**Syvänoja** on kylä Somerolla Varsinais-Suomen maakunnassa. Kylän väkiluku vuonna 2011 oli 18, mikä teki siitä Someron 47 varsinaisesta kylästä väkiluvultaan 44. suurimman. Syvänojan naapurikyliä Somerolla ovat Kerkola lännessä, Häntälä idässä sekä Jurvala, Kärilä, Ryhtä ja Kimala pohjoisessa. 

## Yhdistystoiminta, palvelut ja liikenne
Syvänoja kuuluu yhdessä lounaissomerolaisten Talvisillan ja Kerkolan kanssa Häntälän postinumeroalueeseen, ja kylissä toimii Lounais-Someron kyläyhdistys. Kylän kautta kulkee Kerkolasta Häntälään johtava paikallistietasoinen yhdystie Kerkolantie.

## Luonto
Kylän luonnonympäristöä hallitsevat Uskelanjoen sivujoen Rekijoen latvahaarat, jotka ovat uurtaneet ympäröivään savitasankoon syviä rotkolaaksoja. Paikallisesti nämä tunnetaan nimellä Häntälän notkot ja ne muodostavat Someron Kerkolan, Syvänojan, Häntälän ja Talvisillan kylissä arvokkaan perinnebiotooppialueen, joka jatkuu kaakossa myös  Kiikalan ja Perttelin alueelle Salossa ja kuuluu Natura 2000 -suojeluohjelmaan. Notkojen ulkopuolella savitasangosta pistää esiin kalliosydämisiä moreenimäkiä.

## Historia
Syvänoja on yhdessä viereisten Kerkolan, Häntälän ja Talvisillan, eteläsomerolaisten Lautelan ja Terttilän sekä Somerniemen Kaskiston, Suojoen ja Mäyrämäen kanssa yksi niistä kylistä, jotka vuonna 1492 siirrettiin Uskelan seurakunnasta osaksi Someroa lähiseurakuntien alueita järjesteltäessä. Vuoteen 1870 nämä kylät olivat kirkollisesti osa Someron seurakuntaa mutta kuuluivat edelleen hallinnollisesti Turun ja Porin lääniin, kunnes lääninrajat vuonna 1870 koko Suomessa yhtenäistettiin seurakuntarajojen kanssa, ja kylistä tuli myös hallinnollisesti osa Hämeen lääniä muun Someron tavoin.

Syvänojan kylän vanhoja kantataloja ovat olleet Sonni ja Manni, joiden osataloja ovat Ali-Sonni, Yli-Sonni, Iso-Manni ja Vähä-Manni. Kylän vanhalla tontilla nykyisen Kerkolantien varressa taloista ovat vielä Iso-Manni ja Ali-Sonni.

## Kirjalliset viittaukset
Kylän taloista Sonni yhdessä somerolaisten Sylvänän Jallin ja Vilukselan Vitkan sekä somerniemeläisen  Viuvalan Pispan kanssa mainitaan Aleksis Kiven *[[Seitsemän veljestä|Seitsemässä veljeksessä]]* osana Eeron Jouluyönä laulamaa laulua. Romaanissa viitataan näiden ohella myös eräisiin somerolaisiin henkilöihin. Näistä Kivi lienee kuullut Somerolta kotoisin olleelta ystävältään Axel Wiensiltä.

## Lähteet
*
### Viitteet
Andrén ja Wally B:n seikkailut

**Andrén ja Wally B:n seikkailut** () on yhdysvaltalainen tietokoneanimaationa toteutettu lyhytelokuva vuodelta 1984. Sen tuotti Lucasfilmiin kuulunut Graphics Group, josta myöhemmin tuli Pixar. Kaksiminuuttista lyhytelokuvaa oli tekemässä myös John Lasseter ja elokuvan teossa käytettiin supertietokone Cray X-MP:tä. 

## Aiheesta muualla
* Elokuva Pixarin sivuilla 
*
Viherfasaani

**Viherfasaani** eli japaninfasaani (*Phasianus versicolor*) on Aasiassa elävä peltokanalintu. Se on läheistä sukua tavalliselle fasaanille (*Phasianus colchicus*), ja joidenkin asiantuntijoiden mielestä viherfasaani olisi vain fasaanin alalaji. Viherfasaanikoiras on kookkaampi kuin naaras. Viherfasaani on vuodesta 1947 lähtien ollut Japanin kansallislintu.

Viherfasaaneita tavataan vain Japanissa, jossa sen elinalue rajoittuu Honshun, Shikokun ja Kyushun saarille sekä näiden ympäristössä oleville pienemmille saarille.

## Lähteet
*Green Pheasant (''Phasianus versicolor'')  

### Viitteet

## Aiheesta muualla
*ITIS: ''Phasianus versicolor''
Mahiljoun rautatieasema

**Mahiljoun rautatieasema** (, ) on tärkeä Valko-Venäjän rautateiden väli- ja risteysasema maan kolmanneksi suurimmassa kaupungissa Mahiljoussa.

Asemarakennus valmistui tsaari-Venäjän aikana vuonna 1902.  Asema sijaitsee kantakaupungissa, noin kaksi kilometriä Mahiljoun hallinnollisesta keskustasta pohjoiseen. 



## Lähteet

## Aiheesta muualla
* Mogilevin rautatieasemasta 
* Valko-Venäjän rataverkon kartta 
*Valko-Venäjän juna-aikatauluja (karttavalikon kautta)
Magnus Norman

**Leif Magnus Norman** (s. 30. toukokuuta 1976 Filipstad) on ruotsalainen entinen tennispelaaja. Parhaimmillaan hän oli kaksinpelissä ATP-listan sijalla kaksi kesäkuussa 2000. Urallaan hän voitti kaksitoista ATP-turnausta kaksinpelissä.

Grand Slam -turnauksissa Norman pääsi parhaimmillaan loppuotteluun Ranskan avoimissa 2000. Maailmanlistan sijalla kolme ollut Norman hävisi turnauksen loppuottelussa sijalla viisi olleelle Gustavo Kuertenille luvuin 2–6, 3–6, 6–2, 6–7(6).

Norman voitti urallaan kaksitoista ATP-turnausta, joista ensimmäinen tuli Båstadissa vuonna 1997. Kaudella 1999 ja kaudella 2000 hän voitti viisi turnausta. Loppuottelun häviävänä osapuolena Norman oli kuudesti.

Sydneyn olympialaisissa 2000 Norman eteni kolmannelle kierrokselle voitettuaan Andrei Pavelin ja Paradorn Srichaphanin. Kolmannella kierroksella hän hävisi Arnaud di Pasqualelle.

Norman lopetti uransa vuonna 2004 lonkkavaivojen takia. Sen jälkeen hän toimi Thomas Johanssonin valmentajana.

## Turnausvoitot kaksinpelissä

## Lähteet

## Aiheesta muualla
* Magnus Norman ATP:n sivuilla
Pied-noir

**Pied-noir** (ranskaa, ’mustajalat’) tarkoittaa Pohjois-Afrikassa asuneita ranskalaisia aina Ranskan hallinnassa olleiden siirtomaiden itsenäistymiseen asti. Nimityksen alkuperä on hämärän peitossa. Marokko ja Tunisia itsenäistyivät vuonna 1956 ja Algeria vuonna 1962.

## Tunnettuja pied-noireja
### Ranskan Algerian pied-noirit
* Louis Althusser, filosofi
* Daniel Auteuil, näyttelijä
* Édouard-Henri Avril, taidemaalari
* Patrick Bruel, muusikko
* Albert Camus, filosofi
* Marie Cardinal, kirjailija
* Marcel Cerdan, nyrkkeilijä
* Alain Chabat, koomikko
* Hélène Cixous, filosofi
* Claude Cohen-Tannoudji, fyysikko
* Jacques Derrida, filosofi
* Louis Franchet d’Espèrey, sotilas
* Gaston Julia, matemaatikko
* Enrico Macias, laulaja

### Ranskan Marokon  pied-noirit
* Frida Boccara, laulaja
* Just Fontaine, jalkapalloilija
* Élisabeth Guigou, poliitikko
* Jean-Luc Mélenchon, poliitikko
* Dominique de Villepin, poliitikko
* Jean Reno, näyttelijä

### Ranskan Tunisian pied-noirit
* Claudia Cardinale, näyttelijä
* Bertrand Delanoë, poliitikko
* Albert Memmi, kirjailija
* Joseph Sitruk, rabbi
* Georges Wolinski, pilapiirtäjä

## Lähteet
Alfaketoglutaarihappo

**α-Ketoglutaarihappo** (C5H6O5) on glutaarihapon johdannainen ja β-ketoglutaarihapon eli asetonidikarboksyylihapon isomeeri. α-Ketoglutaarihappo on osa monia aineenvaihduntareittejä.

## Rooli aineenvaihduntareaktioissa
Yhdiste on osa sitruunahappokiertoa ja sitä muodostuu isositruunahaposta hapetuksella ja dekarboksylaatiolla isositraattidehydrogenaasin katalysoimana. Välituotteena muodostuu oksalomeripihkahappoa. α-Ketoglutaarihappo muokataan edelleen sitruunahappokierron seuraavassa vaiheessa sukkinyylikoentsyymi-A:ksi α-ketoglutaraattidehydrogenaasientsyymikompleksin katalysoimana.

α-Ketoglutaarihappo on tärkeässä roolissa aminohappojen biosynteesissä ja hajottamisessa. Kasvit käyttävät yhdistettä tuottaessaan glutamiinihappoa α-ketoglutariinihaposta ja ammoniumionista. Tätä katalysoi glutamaattidehydrogenaasi. α-Ketoglutaraatti voidaan myös muuttaa glutamiinihapoksi transaminaatiolla, jota katalysoivat transaminaasit.

### Kemiallinen synteesi
α-Ketoglutaraattia voidaan syntetisoida dietyylisukkinaatin ja dietyylioksalaatin välisellä kondensaatioreaktiolla.

## Lähteet

## Aiheesta muualla
*ChemBlink: 2-Ketoglutaric acid 
*Kyoto Encyclopedia of Genes and Genomes (KEGG): alpha-Ketoglutaric acid
Jesse Eugenio Mercado

**Jesse Eugenio Mercado** (s. 6. kesäkuuta 1951 Caloocan) on filippiiniläinen roomalaiskatolinen piispa. Hänet vihki papiksi Manilan arkkihiippakunnassa Jaime Sin 19. maaliskuuta 1977. Hän sai 25. helmikuuta 1997 nimityksen Manilan vihkipiispaksi ja Talaptulan titulaaripiispaksi. Piispaksi vihkiminen seurasi 31. maaliskuuta. Pääkonsekraattorina toimi Jaime Sin, jota avustivat Teodoro J. Buhain nuorempi ja Teodoro C. Bacani nuorempi.

Mercado sai 7. joulukuuta 2002 nimityksen Parañaquen hiippakunnan ensimmäiseksi piispaksi, jonka virkaan hänet asetettiin 28. tammikuuta 2003.

## Lähteet
Cornelius Elanjikal

**Cornelius Elanjikal** (8. syyskuuta 1918 – 7. elokuuta 2011) oli intialainen roomalaiskatolinen arkkipiispa. Hänet vihittiin papiksi 18. maaliskuuta 1945 ja nimitettiin Vijayapuramin hiippakunnan piispaksi 16. tammikuuta 1971. Piispaksi vihkiminen seurasi 4. huhtikuuta. Pääkonsekraattorina toimi Duraisamy Simon Lourdusamy, jota avustivat Jerome M. Fernandez ja John Ambrose Abasolo y Lecue.

Elanjikal sai 26. tammikuuta 1987 nimityksen Verapolyn arkkipiispaksi, jona hän toimi, kunnes jäi eläkkeelle 14. kesäkuuta 1996.

## Lähteet
Curtis Stone

**Curtis Stone** (s. 4. marraskuuta 1975) on australialainen julkkiskokki, kirjailija ja tv-persoona, lempinimeltään "Quiet Terminator". Stone on naimisissa näyttelijä Lindsay Pricen kanssa. Parin esikoispoika syntyi marraskuussa 2011.

## Taustat

Curtis syntyi Melbournessa, ja tutustui ruoanlaittoon hänen isoäitinsä kanssa ja tehden ruokaa hänen ollessaan viisivuotias. Hän kävi Penleigh ja Essendon Grammarin koulua. Hänen isänsä, William Stone, on kirjanpitäjä. 

## Ura

Curtis rakastui ruokaan ja opiskeli tradenomiksi. Hän työskenteli alkuun Australian ravintoloissa, jonka jälkeen päätti lähteä työskentelemään Lontooseen. Australiassa hän työskenteli ruoanlaiton parissa Savoy Hotellissa 18-vuotiaana. Sittemmin Stone on esiintynyt useissa kokkiohjelmissa ja on myös vieraillut säännöllisesti ''Suurin Pudottaja'' -sarjassa.
Robert Winchelsey

**Robert Winchelsey** tai **Winchelsea** (n. 1240 – 11. toukokuuta 1313) oli englantilainen teologi ja Canterburyn arkkipiispa. Hän opiskeli Pariisin ja Oxfordin yliopistoissa, joissa myöhemmin myös opetti. Vaikka hänellä oli Edvard I:n tuki arkkipiispaksi valittaessa, hänestä tuli kuninkaan voimakas vastustaja. Entisen kuninkaan virkailijan tultua valituksi paaviksi nimellä Klemens V, kuninkaan onnistui karkottaa hänet maanpakoon. Kuninkaan pojan Edvard II:n noustua valtaan, Winchelsey sai palata Englantiin.

Winchelsey vihittiin arkkipiispaksi 12. syyskuuta 1294, julistettiin pannaan 1301 ja sai synninpäästön seuraavana vuonna.

Winchelsey kuoli 11. toukokuuta 1313. Vaikka hänen haudallaan on väitetty tapahtuneen ihmeitä, häntä ei julistettu pyhimykseksi.

## Lähteet
Bill Williams

**Bill Williams** (synt. **William H. Katt**, 21. toukokuuta 1915 New York, New York – 21. syyskuuta 1992 Burbank, Kalifornia) oli yhdysvaltalainen näyttelijä. Hän näytteli teatterissa ja vaudevillessä ja aloitti elokuvanäyttelemisen vuonna 1943. Toisen maailmansodan jälkeen Williams solmi elokuvasopimuksen RKO Picturesin kanssa. Williamsin elokuviin kuuluvat muun muassa *[[Ruumiinsieppaajat]]* (1943), *[[Miehen voitto]]* (1949) ja *[[Valkonaaman poika]]* (1952). Vuosina 1952–1955 Williams näytteli pääroolin televisiosarjassa *The Adventures of Kit Carson*.

Williams avioitui vuonna 1946 näyttelijäkollegansa Barbara Halen kanssa. Heidän poikansa on näyttelijä William Katt. Williams on saanut tähden Hollywood Walk of Famelle.

## Lähteet
Georg Holtzendorff

**Georg Holtzendorff** oli saksalaissyntyinen taidemaalari, joka tuli kuuluisaksi Britanniassa 1800-luvun loppupuolella.

Georg Holtzendorff syntyi Saksin kuningaskunnassa ja muutti Englantiin Saksan–Ranskan sodan (1870–1871) pakolaisena. Hän oli erikoistunut maisemiin ja enkeleihin. Englannissa hän työskenteli Royal Crown Derbyn posliinitehtaalle.

Hän maalasi maisemia lähiseudulta, jotka posliinitehdas toteutti koristelautasten kuva-aiheina. Tunnetuin Holtzendorffin teos on Gladstonen jälkiruoka-astiasto. Derbyn Liberaalien työmiesten yhdistys tilasi sen lahjaksi pääministeri William Ewart Gladstonelle. Jokaisessa astiassa oli eri maisema Derbyshirestä. Holtzendorff maalasi niistä useimmat ja matkusteli ympäri Derbyshireä tekemässä luonnoksia maisemista.

## Lähteet
Rahul Gandhi

**Rahul Gandhi** (; s. 19. kesäkuuta 1970) on intialainen poliitikko, Intian kongressipuolueen entinen puheenjohtaja 2017–2019 ja Intian parlamentin jäsen Wayanadin vaalipiiristä. 

## Poliittinen ura
Gandhin poliittinen ura alkoi vuoden 2004 parlamenttivaaleista, jolloin hän pääsi parlamenttiin Amethin vaalipiiristä, josta useat hänen sukulaisensa ovat tulleet valituiksi. Vuoden 2019 parlamenttivaaleissa hän menetti Amethin vaalipiirin kannatuksen, mutta pääsi parlamenttiin Wayanadin vaalipiiristä.

Lok Sabhassa Gandhi on istunut kolme kautta, joiden aikana hän on ollut useiden valiokuntien jäsen:

* Sisäasiainvaliokunta (2004–2006)
* Henkilöstökehittämisen valiokunta (2007–2009)
* Henkilöstökehittämisen valiokunta sekä maaseudun kehittämisen neuvoa-antava komitea (31.8.2009–toukokuu 2014)
* Ulkoasiainvaliokunta sekä valtiovarain- ja yritystoiminnan ministeriön neuvoa-antava komitea (1.9.2014–toukokuu 2019)
* Puolustusvaliokunta (13.9.2019–)

Erityisiksi kiinnostuksen kohteikseen parlamentissa hän nimeää mm. peruskoulun ja kansainvälisen politiikan.

Maaliskuussa 2023 Gandhi erotettiin parlamentista ja hänet tuomittiin kahden vuoden vankeuteen pääministeri Narendra Modiin kohdistuneesta kunnianloukkauksesta.

## Yksityiselämä ja perhetausta
Rahul Gandhi on naimaton. Vuonna 2004 hän tosin ilmoitti, että hänellä on espanjalainen naisystävä.

Gandhin isoisoisä oli Jawaharlal Nehru, isoäiti oli Indira Gandhi, isä oli Rajiv Gandhi ja äiti Sonia Gandhi. Gandhia on kritisoitu siitä, että hänen poliittinen menestyksensä perustuu arvostelijoiden mukaan vain maineikkaisiin sukulaisiin eikä omiin kykyihin.

## Lähteet

## Aiheesta muualla
Edmundo M. Abaya

**Edmundo M. Abaya** (19. tammikuuta 1929 Candon – 20. syyskuuta 2018) oli filippiiniläinen roomalaiskatolinen arkkipiispa. Hänet vihittiin papiksi Nueva Segovian arkkihiippakunnassa 21. maaliskuuta 1953. Hän sai nimityksen Laoagin hiippakunnan piispaksi 11. joulukuuta 1978, ja hänet vihittiin piispaksi 50-vuotispäivänään 19. tammikuuta 1979. Pääkonsekraattorina toimi Bruno Torpigliani, jota avustivat Antonio Lloren Mabutas ja Victorino Cristobal Ligot. Virkaan asettaminen tapahtui 31. tammikuuta.

Abaya siirtyi Nueva Segovian arkkipiispaksi saatuaan nimityksen tähän virkaan 22. toukokuuta 1999. Hän jäi eläkkeelle 12. helmikuuta 2005.

## Lähteet
Hedelmätön puu

**Hedelmätön puu** on Hannu Lemisen ohjaama suomalainen elokuva vuodelta 1947. Moralistinen kertomus kuvaa pariskuntaa, jossa mies sairastaa epilepsiaa, ja aikakauden käytännön mukaisesti hänet pakkosterilisoidaan. *Tv-maailman* kriitikko luokittelee elokuvan samaan sarjaan kuin Lemisen aiemmat sukupuolitauteja käsittelevät kauhuelokuvat.

## Näyttelijät

## Lähteet
William Cavendish (täsmennyssivu)

**William Cavendish** on ollut monen brittiläisen aatelismiehen nimi. Kaksi heistä on palvellut maansa pääministerinä.

## Jaarlit
*William Cavendish (Devonshiren 1. jaarli) (kuoli 1626) 
*William Cavendish (Devonshiren 2. jaarli) (1591–1628)
*William Cavendish (Devonshiren 3. jaarli) (1617–1684)

## Herttuat
*William Cavendish (Newcastle-upon-Tynen 1. herttua) (1592–1676)
*William Cavendish (Devonshiren 1. herttua) (1640–1707)
*William Cavendish (Devonshiren 2. herttua) (1673–1729)
*William Cavendish (Devonshiren 3. herttua) (1698–1755)
*William Cavendish (Devonshiren 4. herttua) (1720–1764),  pääministeri
*William Cavendish (Devonshiren 5. herttua) (1748–1811)
*William Cavendish (Devonshiren 6. herttua)  (1790–1858)
*William Cavendish (Devonshiren 7. herttua) (1808–1891)
*William Cavendish-Bentinck, Portlandin 3. herttua (1738–1809), pääministeri
(74005) 1998 FH70

**** (kirjoitetaan myös **(74005) 1998 FH70**) on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Se löydettiin LINEAR-ohjelmalla vuonna 1998. Kohteen absoluuttinen magnitudi (H) on . Kiertoradan eksentrisyys on  ja inklinaatio on . Kiertoaika Auringon ympäri on noin .

## Lähteet
*JPL Small-Body Database Browser: 74005 (1998 FH70) 
*ABSOLUTE MAGNITUDE (H) 

### Viitteet
Eliseo Alberto

**Eliseo Alberto** (10. syyskuuta 1951 Kuuba – 31. heinäkuuta 2011 México, Meksiko) oli kuubalaissyntyinen runoilija, toimittaja ja käsikirjoittaja, joka myöhemmin sai Meksikon kansalaisuuden. 

Alberto vastusti Fidel Castroa ja joutui siksi lähtemään 1958 maanpakoon Meksikoon. Hänen kirjallisia teemojaan olivat rangaistus, katumus ja anteeksianto. Häneltä on suomennettu teos *Caracol Beach* (1998). Elokuvakäsikirjoittajana hän teki käsikirjoituksen Kuuban elämää satiirisesti kuvaavaan Tomás Gutiérrez Alean elokuvaan *Guantanamera* (1955).

## Suomennetut teokset
**Caracol Beach* (1998) suom. Sari Selander, Tammi, 2001 

## Lähteet

## Aiheesta muualla
*
Luettelo Yhdysvaltain korkeimmista rakennuksista

Tämä on **luettelo Yhdysvaltain korkeimmista rakennuksista** niiden virallisen korkeuden mukaan.

Ennen vuonna 2001 tapahtuneita syyskuun 11. päivän iskuja World Trade Centerin kaksoistornit olivat toiseksi ja kolmanneksi korkeimmat rakennukset Yhdysvalloissa. Näistä ensimmäinen torni oli 417 metriä ja toinen torni 415 metriä. Kaksoistornien paikalle rakennettu Freedom Tower on Yhdysvaltain korkein rakennus.

Chicagossa sijaitsee eräät Amerikan mantereen korkeimmista rakennuksista. Vuosina 1972–1974 rakennettu Willis Tower oli maailman korkein rakennus 24 vuoden ajan (1974–1998). Willis Tower oli myös vuoteen 2014 asti Amerikan korkein rakennus. Kaupungin kolmanneksi korkein rakennus, Trump Tower, on vastaavasti nykyään Yhdysvaltain kolmanneksi korkein rakennus.

New Yorkiin marraskuussa 2014 valmistunut One World Trade Center on The Height Committee of the Council on Tall Buildings and Urban Habitat, kansainvälisen komitean mukaan 100 metriä Chicagon Willis Toweria pidempi, joka tekee WTC 1 Yhdysvaltojen korkeimman rakennuksen.

## Järjestys virallisen korkeuden mukaan
Tämä luettelointi perustuu rakennuksen rakenteelliseen korkeuteen (vertikaalinen pituus rakennuksen perustuksen ja sen korkeimman arkkitehtonisen elementin välillä):

## Järjestys antennin mukaan
Tämä järjestys perustuu rakennuksen korkeimpaan kohtaan, kattoon tai antenniin: (Listaan ei ole lisätty One World Trade Centerin korkeutta)

## Katso myös
* Yhdysvaltain arkkitehtuuri
* Luettelo Euroopan pilvenpiirtäjistä
* Luettelo maailman korkeimmista rakennuksista ja rakennelmista

## Links

* SkyscraperCity
Vilnan rautatieasema

**Vilnan rautatieasema** () on Liettuan pääkaupunki Vilnan keskeinen rautatieasema. Asema samalla Liettuan rautateiden (Lietuvos Geležinkeliai) matkustajaliikenteen keskusasema. 

## Historiaa
 
Rautatien saapuminen ja aseman rakentaminen Vilnaan oli seurausta Venäjän tsaarihallinnon vuoden 1851 helmikuussa tekemästä päätöksestä Pietari-Varsova-rautatien rakentamiseksi.  Latviasta Kaliningradin alueelle ulottuvan Daugavpils-Vilna-Kaunas-Virbalis-linjan rakentaminen käynnistyi vuonna 1858. Aluksi rakennettiin runsaan 19 kilometrin radanpätkä Vilnan lähelle. Kesän 1860 loppuun mennessä oli rataosuus Daugavpilsistä Vilnaan valmis. Ensimmäinen juna saapui Vilnaan tätä rataa pitkin syyskuun 16 päivänä 1860 (juliaanisen kalenterin mukaan syyskuun 4 päivä). 

Vilnan rautatieaseman yhteydessä toimii vuonna 1966 perustettu *Liettuan rautatiemuseo*.

## Tärkeimmät junareitit

* länteen: Kaunas, josta voi jatkaa kauemmas länteen Kaliningradiin (Venäjä) tai lounaaseen Marijampoleen ja edelleen kohti Puolan Varsovaa (raideleveyden muutoksen takia ennen rajaa telin/junan vaihto Šeštokaissa)
* länsiluoteeseen: Jonava–Kėdainiai–Šiauliai–Telšiai–Kretinga–Klaipėda
* koilliseen Ignalinaan ja sitten Latvian Daugavpilsiin, josta edelleen Riikaan tai Venäjän Pihkovaan ja Pietariin
* etelään Valko-Venäjälle: Lida–Baranavitšy (Valko-Venäjä, henkilöliikenne kausiluonteista)
* kaakkoon Valko-Venäjälle: Maladzetšna–Minsk (Valko-Venäjä), josta edelleen esimerkiksi Moskovaan (Venäjä) tai Ukrainaan

## Liityntäliikenne

Rautatieasemalta liikennöi paikallisjuna Vilnan lentoasemalle, jota kautta pääsee maailmalle. Kansallisia ja kansainvälisiä linja-autoreittejä löytää puolestaan Vilnan linja-autoasemalta, joka löytyy 150 metriä rautatieasemalta länteen, eli asemarakennuksen edessä olevan aukion länsilaidalta. Täältä pääsee pikavuoron busseilla esimerkiksi Latvian Riikaan ja Viron Tallinnaan ennen kuin Rail Baltica -hankkeen myötä raideliike Baltian muihin pääkaupunkeihin sujuvoituu.

Mikäli ei halua kävellä, paikallisliikenteen bussilla 26 tai johdinbusseilla 1, 2, 5 tai 7 pääsee Vilnan keskustaan. 

## Lähteet

## Aiheesta muualla

* Liettuan rautateiden reittihaku  (litrail.lt)
* Aikatauluhaku Vilnasta lähtevät junat  (poezda.net)
* Baltian  rataverkon kartta 
* Liettuan rataverkon kartta  (railwayz.info) 
* Valokuvia Vilnan aseman historiasta ja lähistöltä  (railwayz.info) 
* Vilna-Minsk junavuoroja
Adaloald

**Adaloald** (600–626 tai 605–626) oli langobardien kuningas vuosina 615–625. Hän oli edellisen kuninkaan Agilulfin poika. Adaloald tuli kuninkaaksi alaikäisenä ja hallitsi yhdessä äitinsä Theodelindan kanssa. Kymmenen vuoden valtakauden jälkeen heidät syrjäytettiin ja Adaloald mahdollisesti myrkytettiin. Adaloaldin seuraaja oli Arioald, joka suhtautui vihamielisesti katoliseen kirkkoon.

Syrjäyttämisen syynä oli ilmeisesti Adaloaldin heikko mielenterveys, minkä vuoksi hän menetti ylimystön tuen. Adaloald syrjäytettiin vuonna 626, ja pian sen jälkeen hän kuoli salaperäisesti Ravennassa.

## Lähteet
Luettelo televisiosarjan Kovat kaulassa jaksoista

Tämä on luettelo *[[Kovat kaulassa]]* -rikos- ja -jännityssarjan jaksoista. Sen ensiestys Yhdysvalloissa oli 23. lokakuuta 2009 USA Network-kanavalla. Sarjassa esiintyy muun muassa näyttelijät Matt Bomer entisenä huijari-väärentäjä-varas Neil Caffreyna sekä Tim DeKay FBI:n agentti Peter Burkena. Pari muodostaa epätavallisen työsuhteen työssään valkokaulusrikollisia jahtaavassa yksikössä.

## Yleiskatsaus

## Jaksoluettelo
### Ensimmäinen tuotantokausi (2009–2010)

### Toinen tuotantokausi (2010–2011)
*Kovat kaulassa*-sarjan toisen kauden vahvistettiin jatkuvan 13. heinäkuuta 2010 alkavalle toiselle tuotantokaudelle, Marsha Thomasonin liittyessä näyttelijäkokoonpanoon Hilarie Burtonin esiintyessä kuudessa kauden jaksossa vakuutustutkija Sara Ellisinä. Yhdeksän jakson pituista "kesäkautta" esitettiin syyskuun 7:teen päivään saakka ja päättyi sarjan seitsen jaksoiseen "talvikauteen", joka alkoi 18. tammikuuta 2011.

### Kolmas tuotantokausi (2011-2012)
27. syyskuuta 2010 *Kovat kaulassa*-sarjaa päätettiin jatkaa 16 jakson mittainen kolmas tuotantokausi, joka alkoi 7. kesäkuuta 2011. Hilari Burton liittyi sarjan näyttelijäkokoonpanoon yhdeksi päähenkilöistä.  Diahann Carroll esiintyi Junena ja Denise Vasi Junen tyttärentyttärenä Cindynä. Kaudella vierailevat myös Dana Ashbrook, Beau Bridges, Eliza Dushku, Nathen Garson, Lena Headey, Ernie Hudson, Olek Krupa, Al Sapienza sekä Ross McCall.  Tim DeKay ohjaa yhden kauden jakson, joka esitetään elokuussa 2011. Sarjan luoja ja vastaava tuottaja Jeff Eastin twiittasi Vincent Adleria esittäneen Andrew McCarthyn ohjaavan myös yhden jakson.  Myös Mozzien lapsuudesta ja nuoruudesta saadaan lisää tietoa takauma-jaksossa *The Dentist of Detroit*. Ensimmäinen kolmannen kauden puolikas sisältää 10 jaksoa, joka huipentuu 9. elokuuta 2011 viimeisten kuuden jakson esittäneen talven aikana.

## Lähteet
3200 Phaethon

**3200 Phaethon** on Maan lähelle tuleva asteroidi, joka luokitellaan Apollo-asteroideihin. Se löydettiin IRAS-satelliitilla vuonna 1983. Pikkuplaneetta sai nimensä kreikkalaisen mytologian auringonjumala Helioksen pojan Faethonin mukaan. Ennen nimeämistään asteroidi tunnettiin väliaikaisella tunnuksella **1983 TB**.

Asteroidi on mahdollisesti vaarallinen koska se ohittaa Maan lähimmillään  astronomisen yksikön päästä. Asteroidi kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta.

Asteroidin läpimitta on noin  ja sen pyörähdysaika akselin ympäri on . Asteroidin spektrityyppi on F- (Tholenin luokitus) tai B-luokkaa (SMASSII).

Tämä pikkuplaneetta on Geminidien meteoriparven lähde ja sen uskotaankin olevan entinen komeetta, josta suurin osa helposti haihtuvista jäistä on haihtunut. Kesäkuussa vuonna 2009 Phaethonin havaittiin kuitenkin kirkastuneen sen ollessa lähellä Aurinkoa, joten kaikki jäät eivät selvästikään ole haihtuneet. Phaethonin epäillään myös alun perin olevan päävyöhykkeen asteroidi Pallaksen pinnasta törmäyksessä irronnut palanen, sillä sen koostumus on samantyyppinen.

## Lähteet
*JPL Small-Body Database Browser: 3200 Phaethon (1983 TB) 
* 
*What the physical properties of near-Earth asteroids tell us about sources of their origin? 
*Exploding Clays Drive Geminids Sky Show? 

### Viitteet
Luettelo Euroopan pilvenpiirtäjistä

Tämä on **luettelo Euroopan pilvenpiirtäjistä** korkeuden mukaan.

## Metodologia
Seuraava luettelo perustuu seuraaville kriteereille:
* Rakennukset ovat pilvenpiirtäjiä, eli korkeita kerrostaloja, joita käytetään asumiseen tai toimistoina. Ilman tukea pystyssä pysyvät tornit (Ostankinon televisiotorni), radiotornit, sillat ja tehtaiden piiput eivät ole mukana.
* Korkeus otetaan huomioon rakennuksen korkeudesta eikä siinä oteta huomioon antenneja tai vastaavia.
* Saman korkuisissa rakennuksissa myöhemmin rakennetut ovat ensin.
* Luettelo käsittää maantieteellisen Euroopan, johon kuuluu myös Venäjän ja Turkin Euroopan puoleiset osat.

## Luettelo Euroopan rakennetuista pilvenpiirtäjistä

## Luettelo rakenteilla olevista Euroopan pilvenpiirtäjistä

## Luettelo suunnitelluista pilvenpiirtäjistä Eurooppaan

## Katso myös
*Luettelo maailman korkeimmista pilvenpiirtäjistä
*Luettelo maailman korkeimmista rakennuksista ja rakennelmista
*Luettelo Suomen korkeimmista rakennuksista ja rakennelmista

## Aiheesta muualla

* SkyscraperCity
Andrzej Wroński

**Andrzej Adam Wroński** (s. 8. lokakuuta 1965 Kartuzy, Pommerin voivodikunta) on puolalainen entinen kreikkalais-roomalaisen tyylin painija, olympiavoittaja, maailman- ja euroopanmestari.

Wroński voitti 100 kg:n painoluokan olympiakultaa Soulissa 1988 ja Atlantassa 1996. Barcelonassa 1992 hän oli neljäs ja Sydneyssä 2000 13:s. MM-kilpailuista Wroński voitti yhden maailmanmestaruuden ja yhteensä neljä mitalia. EM-kilpailuista hän saavutti kolme kulta- ja kaksi pronssimitalia.

Wroński toimi Sydneyn kesäolympialaisten avajaisissa Puolan lipunkantajana. Hänet nimettiin vuonna 2010 kansainväliseen painin hall of fameen.

## Lähteet

* Profiili foldeak.com:in painitietokannassa 
* Profiili FILA:n sivustolla 
* Andrzej Wroński Biography and Olympic Results  Sports Reference LLC. 

### Viitteet
Franz Xaver Eder

**Franz Xaver Eder** (4. marraskuuta 1925 – 20. kesäkuuta 2013) oli saksalainen roomalaiskatolinen piispa. Hänet vihittiin papiksi 29. kesäkuuta 1954 ja nimitettiin Passaun hiippakunnan vihkipiispaksi sekä Villa Regiin titulaaripiispaksi 6. toukokuuta 1977. Piispaksi vihkiminen seurasi 16. heinäkuuta. Pääkonsekraattorina toimi Antonius Hofmann, jota avustivat Ernst Tewes ja Karl Borromäus Flügel.

Eder nimitettiin 26. tammikuuta 1984 Passaun hiippakunnan koadjuuttoripiispaksi, ja saman vuoden lokakuun 15. päivänä hänestä tuli sen piispa. Hän jäi eläkkeelle 8. tammikuuta 2001.

## Lähteet
Ernst Gutting

**Ernst Gutting** (30. tammikuuta 1919 Ludwigshafen – 27. syyskuuta 2013 Kaiserslautern) oli saksalainen roomalaiskatolinen piispa. Hänet vihittiin papiksi Speyerin hiippakunnassa 3. heinäkuuta 1949. Hän sai 31. toukokuuta 1971 nimityksen Speyerin vihkipiispaksi ja Sufarin titulaaripiispaksi. Guttingin konsekroi piispaksi Isidor Markus Emanuelin ja Hermann Volkin avustama Friedrich Wetter 12. syyskuuta.

Gutting jäi eläkkeelle 25. helmikuuta 1994.

## Lähteet
Liu Dongfeng

**Liu Dongfeng** (s. 12. tammikuuta 1974) on kiinalainen entinen naispainija, maailman- ja aasianmestari.

Liu saavutti viisi maailmanmestaruutta, yhden MM-pronssin ja yhden Aasian-mestaruuskilpailujen kultamitalin. Hänet nimettiin FILA:n kunniagalleriaan vuonna 2008.

## Lähteet
* Profiili foldeak.com:in painitietokannassa 
* Profiili FILA:n sivustolla  

### Viitteet
3199 Nefertiti

**3199 Nefertiti** on pikkuplaneetta, joka kuuluu Maan lähelle tuleviin Amor-asteroideihin. Sen löysivät C. Shoemaker ja E. Shoemaker vuonna 1982. Pikkuplaneetta sai nimensä muinaisen Egyptin kuningatar Nefertitin mukaan. Ennen nimeämistä asteroidi tunnettiin väliaikaisella tunnuksella **1982 RA**.

Asteroidi kiertää Auringon ympäri  (noin ), jolloin se on lähimmillään Auringosta  astronomisen yksikön päässä ja etäisimmillään  astronomisen yksikön päässä. Asteroidi on lähimmillään Maasta  astronomisen yksikön päässä. Asteroidi on läpimitaltaan noin  ja sen pyörähdysaika akselin ympäri on . Asteroidin spektrityyppi on S-luokkaa (Tholen) tai Sq-luokkaa (SMASSII).

## Katso myös
*1068 Nofretete

## Lähteet
*JPL Small-Body Database Browser: 3199 Nefertiti (1982 RA) 
* 

### Viitteet
Olle Anderberg

**Olle Henrik Martin Anderberg** (13. syyskuuta 1919 Asmundtorp, Skåne – 26. syyskuuta 2003 Linköping) oli ruotsalainen vapaapainija, kreikkalais-roomalaisen tyylin painija, olympiavoittaja, maailman- ja euroopanmestari.

Anderberg saavutti painijanurallaan vapaapainissa olympiakultaa Helsingissä 1952, MM-kultaa ja -hopeaa sekä EM-kultaa ja -hopeaa. Kreikkalais-roomalaisessa painissa Anderberg ylsi olympiahopealle Lontoossa 1948, minkä lisäksi hän voitti kaksi maailmanmestaruutta ja yhden Euroopan mestaruuden. Hän kilpaili molemmissa painimuodoissa myös Melbournen kesäolympialaisissa 1956, mutta vetäytyi kesken turnauksen.

Anderberg kuoli Linköpingissä 26. elokuuta 2003. Vuonna 2009 hänet nimettiin kansainväliseen painin hall of fameen.

## Lähteet
* Profiili foldeak.com:in painitietokannassa 
* Profiili FILA:n sivustolla  
* Olle Anderberg Biography and Olympic Results  Sports Reference LLC. 

### Viitteet
Louvren pyramidi

**Louvren pyramidi** on lasi- ja metallipyramidi Louvren taidemuseon sisäpihalla Pariisissa. Se on Louvren pääsisäänkäynti, ja sen sisältä pääsee rullaportailla tai hissillä sisäpihan alle museon pääaulaan.

Ranskan presidentti François Mitterrand tilasi pyramidin 1983. Sen suunnitteli kiinalais-yhdysvaltalainen arkkitehti I. M. Pei. Pyramidin runko on rakennettu metallista, ja se on 21,64 metriä korkea. Se on neliö, ja sivun pituus on 35,42 metriä. Rakennelma koostuu 603 vinoneliöisestä ja 70 kolmiomaisesta lasiruudusta. Rakennus vihittiin 30. maaliskuuta 1989 ja avattiin yleisölle 1. huhtikuuta 1989.

## Aiheesta muualla
Julio Gómez González

**Julio Enrique Gómez González** (s. 13. elokuuta 1994 Tampico, Tamaulipas) on meksikolainen jalkapalloilija, joka edustaa Meksikon pääsarjassa pelaavaa CF Pachucaa. Hän pelaa laitahyökkääjän paikalla, mutta voi pelata myös hyökkäävänä keskikenttäpelaajana.

## Pelaajaura
Gómez on pelannut Pachucan joukkueessa vuodesta 2011 lähtien. Hän pelasi ensimmäisen seurajoukkueottelunsa Santos Lagunaa vastaan tammikuussa 2011.

### Maajoukkueura
Gómez valittiin Meksikon joukkueeseen alle 17-vuotiaiden MM-kisoihin vuonna 2011. Ensimmäisessä ottelussaan hän teki maalin Kongoa vastaan pelatussa ottelussa, joka päättyi 2–1.

Välierässä Saksaa vastaan Gómez teki ottelun avausmaalin jo kolmannella peliminuutilla. Saksa tuli nopeasti tasoihin, ja toisen puoliajan alkupuolella se meni johtoon Emre Canin yksilösuorituksella. Meksiko tuli tasoihin suoraan kulmapotkusta maaliin menneellä vedolla, mutta tilanteessa Gómezin ja Samed Yeşilin päät kolahtivat yhteen, ja Gómez jäi verta vuotavana makaamaan kentän pintaan. Meksiko oli tehnyt kaikki vaihtonsa ottelussa, joten hän joutui palaamaan kentälle noin kymmenen minuutin tauon jälkeen. Ottelun viimeisillä minuuteilla Gómez ratkaisi joukkueelleen 3–2-voiton ikimuistoisella saksipotkumaalillaan.

Finaalissa Meksiko kohtasi Uruguayn, joka oli yllättänyt voittamalla Brasilian välierässä 3–0. Gómez ei ollut loppuottelun avauskokoonpanossa, mutta tuli kentälle 80 minuutin pelin jälkeen. Hän ei tehnyt finaalissa maalia, mutta voitti Meksikolle alle 17-vuotiaiden mestaruuden kukistamalla Uruguayn 2–0.

Gómez palkittiin turnauksen jälkeen kisojen parhaana pelaajana Kultaisella pallolla. Hän teki kisoissa kolme maalia ja sijoittui jaetulle kahdeksannelle sijalle maalipörssissä.

## Lähteet
John Klyberg

**Charles John Klyberg** (29. heinäkuuta 1931 – 16. tammikuuta 2020) oli brittiläinen pappi, joka toimi Englannin kirkon Fulhamin piispana vuosina 1985–1996. Hän kääntyi tämän jälkeen katolilaiseksi ja sittemmin hyväksyttiin kyseisen kirkon papistoon.

## Elämä
Charles John Klyberg syntyi 29. heinäkuuta vuonna 1931. Hän oli sittemmin kapteeniksi kohonneen Charles Augustine Klybergin ja Ivy Lilian Waddingtonin poika.

Vuonna 1985 Klyberg seurasi Brian Mastersia Fulhamin piispana palattuaan vähän sitä ennen Afrikasta, jossa oli toiminut Lusakan dekaanina. Kun Englannin kirkon yleiskokous päätti vuonna 1992 hyväksyä naisten vihkimisen pappisvirkaan laati Lontoon piispa David Hope Lontoon suunnitelman, joka oli vuoden 1993 *Episcopal Ministry Act of Synod*:in edeltäjä. Sen mukaisesti niin sanotut ratkaisu C:n valinneet seurakunnat eli seurakunnat, jotka eivät hyväksyneet naisten toimimista seurakuntansa pappisvirassa voitiin siirtää vaihtoehtoiseen piispalliseen kaitsentaan, mikä Lontoon hiippakunnassa tuli Fulhamin piispan tehtäväksi. Lontoon hiippakunta oli yksi naispappeutta voimakkaimmin vastustaneista hiippakunnista, "*[[anglokatolisuus|anglokatolisten linnake]]*". Klyberg jäi eläkkeelle 1996.

Klyberg kääntyi eläköitymisensä jälkeen roomalaiskatolilaiseksi ja sai vuonna 2000 paavi Johannes Paavali II:lta kunniaprelaatin arvon.

## Lähteet
Manfred Müller

**Manfred Müller** (15. marraskuuta 1926 Augsburg – 20. toukokuuta 2015) oli saksalainen roomalaiskatolinen piispa. Hänet vihittiin papiksi Augsburgin hiippakunnassa 24. kesäkuuta 1952. Hän sai 3. tammikuuta 1972 nimityksen Augsburgin vihkipiispaksi ja Iubaltianan titulaaripiispaksi. Piispaksi vihkiminen seurasi 25. maaliskuuta. Pääkonsekraattorina toimi Josef Stimpfle, jota avustivat Antonius Hofmann, Rudolf Graber, Platon V. Kornyljak ja Antanas Louis Deksnys.

Müller nimitettiin Regensburgin hiippakunnan piispaksi 16. kesäkuuta 1982 ja asetettiin tähän virkaan 18. syyskuuta. Hän jäi eläkkeelle 15. tammikuuta 2002.

Müller sai vuonna 1991 ensimmäisen luokan Verdienstkreuzin.

## Lähteet
Ignatius Paul Pinto

**Ignatius Paul Pinto** (18. toukokuuta 1925 – 8. helmikuuta 2023) oli intialainen roomalaiskatolinen arkkipiispa. Hänet vihittiin papiksi 24. elokuuta 1952. Hänet konsekroi piispaksi John Baptist Sequeiran ja Maxwell Valentine Noronhan avustama Alphonsus Mathias 31. tammikuuta 1989.

Pinto sai 14. marraskuuta 1988 nimityksen Shimogan hiippakunnan piispaksi, jona hän toimi, kunnes sai 10. syyskuuta 1998 uuden nimityksen Bangaloren arkkihiippakunnan arkkipiispaksi. Pinto jäi eläkkeelle 22. heinäkuuta 2004, jolloin hänen seuraajakseen nimitettiin Bernard Blasius Moras.

## Lähteet
Alphonsus Mathias

**Alphonsus Mathias** (22. kesäkuuta 1928 – 10. heinäkuuta 2024) oli intialainen roomalaiskatolinen arkkipiispa. Hänet vihittiin papiksi 24. elokuuta 1954 ja nimitettiin Chikmagalurin hiippakunnan piispaksi 16. marraskuuta 1963. Piispaksi vihkiminen seurasi 5. helmikuuta 1964. Pääkonsekraattorina toimi Albert Vincent D'Souzan ja Raymond D'Mellon avustama James Robert Knox.

Mathias osallistui Vatikaanin toiseen kirkolliskokoukseen. Hänet nimitettiin 12. syyskuuta 1986 Bangaloren arkkipiispaksi, jona hän toimi, kunnes erosi tehtävistään 24. maaliskuuta 1998.

## Lähteet
Viktor Dammertz

**Viktor Josef Dammertz** (8. kesäkuuta 1929 – 2. maaliskuuta 2020) oli saksalainen roomalaiskatolinen piispa. Hän liittyi benediktiineihin 16. syyskuuta 1954 ja sai pappisvihkimyksensä Josef Freundorferilta 21. syyskuuta 1957.

Dammertz nimitettiin 21. syyskuuta 1977 benediktiinien priimasapotiksi. Hän erosi tästä tehtävästä vuonna 1992, jonka joulukuun 24. päivänä hän sai nimityksen Augsburgin hiippakunnan piispaksi. Dammertzin konsekroi piispaksi Lajos Kadan ja Josef Stimpflen avustama Friedrich Wetter 30. tammikuuta 1993. Piispa jäi eläkkeelle juuri 75-vuotispäivänsä jälkeen 9. kesäkuuta 2004.

Dammertz sai vuonna 2004 suuren Bundesverdienstkreuzin.

## Lähteet
Rudolf Schmid (piispa)

**Rudolf Schmid** (26. kesäkuuta 1914 – 24. kesäkuuta 2012) oli saksalainen roomalaiskatolinen piispa. Hänet vihittiin papiksi Augsburgin hiippakunnassa 26. kesäkuuta 1938. Hän sai 3. tammikuuta 1972 nimityksen Augsburgin vihkipiispaksi ja Dionysianan titulaaripiispaksi. Piispaksi vihkiminen seurasi 25. maaliskuuta 1972. Pääkonsekraattorina toimi Josef Stimpfle, jota avustivat Antonius Hofmann, Rudolf Graber, Platon V. Kornyljak ja Antanas Louis Deksnys.

Schmid jäi eläkkeelle 11. heinäkuuta 1990.

## Lähteet
Rudolf Schmid

**Rudolf Schmid** on seuraavien henkilöiden nimi:

* Rudolf Schmid, itävaltalainen ohjaskelkkailija
* Rudolf Schmid, saksalainen piispa
Nokihaukkapöllö

**Nokihaukkapöllö** (*Ninox theomacha*) on pöllöihin kuuluva lintu. Se on keskikokoinen, tumma lintu, ja sillä on tummanruskeanharmaa naamakiehkura, jossa on vaaleanruskeat kulmakarvat. Nokihaukkapöllön alapuoli on noenruskea tai suklaanruskea, ja siivet ovat pääosin tummanharmaat.

Nokihaukkapöllöä tavataan Indonesiassa ja Papua-Uudella-Guinealla. Sen elinpiiriä ovat subtrooppiset ja trooppiset kosteat alangot ja puutarhat. aina 2&nbsp;500 metrin korkeuteen asti.

## Lähteet
Andrei Kapitsa

**Andrei Petrovitš Kapitsa** (9. heinäkuuta 1931 Cambridge, Britannia - 2. elokuuta 2011 Moskova, Venäjä) oli venäläinen maantieteilijä. Hänen isänsä oli nobelisti Pjotr Kapitsa ja hänen äidinisänsä Aleksei Krilov.

Kapitsa syntyi Britanniassa isän työskennellessä Cambridgen yliopistossa. Opiskeltuaan Moskovan valtionyliopistossa hän valmistui 1953. Hän löysi ja nimesi Vostokjärven, joka on Etelämantereen suurin jäänalainen järvi 4&nbsp;000 metriä mantereen jääkuoren alla. Kapitsa osallistui 1955–1964 neljälle Etelämantereelle suuntautuneelle Neuvostoliiton tutkimusretkelle. Hänet valittiin Neuvostoliiton tiedeakatemiaan 1970, ja kaksi vuotta myöhemmin hänelle myönnettiin Neuvostoliiton valtionpalkinto. 

## Lähteet
That’s the Way of the World

**That’s the Way of the World** on yhdysvaltalaisen Earth, Wind & Fire -R&B-yhtyeen albumi vuodelta 1975. Levy-yhtiö on CBS. Se on soundtrack Sig Shoren tuottamasta ja ohjaamasta samannimisestä elokuvasta, jonka pääosaa äänilevytuottajana näyttelee Harvey Keitel. Elokuva perustuu Robert Lipsyten kertomukseen, ja se on esitetty Suomen Kolmoskanavalla huhtikuussa 1987 nimellä *Shining Star*.

Albumi valittiin vuonna 2005 hakuteokseen *[[1001 albumia jotka jokaisen on kuultava edes kerran eläessään]]*.

## Kappaleet

Kappaleiden tekoon ovat osallistuneet muiden muassa Maurice White, Philip Bailey ja Larry Dunn. Julkaisija on Saggiflame Music.

; Sivu 1

# Shining Star – 2:50 (M. White / P. Bailey / L. Dunn)
# That’s the Way of the World – 5:45 (M. White / C. Stepney / V. White)
# Happy Feelin’ – 3:16 (M. White / P. Bailey / V. White / L. Dunn / A. McKay)
# All About Love – 5:30 (M. White / L. Dunn)

; Sivu 2

# Yearnin’ Learnin’ – 3:41 (M. White / C. Stepney / P. Bailey)
# Reasons – 4:53 (M. White / C. Stepney / P. Bailey)
# Africano – 5:10 (M. White / L. Dunn)
# See the Light – 5:30 (L. Dunn / P. Bailey / L. Anglin)

## Singlet

Albumilta on julkaistu single ”Shining Star” / ”Yearnin’ Learnin’” (CBS 3137). Arviossa Earth, Wind & Firen kerrotaan menestyneen USA:ssa ja olevan suurimpia ehdokkaita War-yhtyeen menestyksen perijäksi. Yhtye on arvioijan mielestä parempi kuin Ohio Players tai Kool & The Gang. Sävellyspuoli tuntuu kuitenkin olevan heikoilla, joten singlen yleiskuva jää mitättömäksi.

## Cover-versiot

Kappaleesta ”Reasons” on levyttänyt version soul-yhtye The Manhattans vuoden 1976 nimikkoalbumillaan (CBS 81513).

## Lähteet

* Earth, Wind & Fire LP *That's the Way of the World* (CBS S 80575, 1975)

### Viitteet
Scott Draper

**Scott Draper** (s. 5. kesäkuuta 1974 Brisbane) on australialainen entinen tennispelaaja. Parhaimmillaan hän oli kaksinpelissä ATP-listan sijalla 42 toukokuussa 1999. Urallaan hän voitti yhden ATP-turnauksen kaksinpelissä.

Grand Slam -turnauksissa Draper pääsi parhaimmillaan neljännelle kierrokselle Ranskan avoimissa 1995 ja 1996 sekä Yhdysvaltain avoimissa 1997. Ranskan avoimissa 1995 hän hävisi neljännen kierroksen ottelunsa Renzo Furlanille ja vuonna 1996 maailmanlistan ykköselle, Pete Samprasille. Yhdysvaltain avoimissa 1997 hän hävisi Jonas Björkmanille.

Draper voitti urallaan yhden ATP-turnauksen kaksinpelissä ja oli lisäksi loppuottelussa kahdesti. Voitto tuli Queen's Clubin turnauksessa kesäkuussa 1998. Turnauksen alkaessa hän oli maailmanlistan sijalla 108. Toisella kierroksella hän voitti maailmanlistan kuutosen, Patrick Rafterin, ja loppuottelussa Laurence Tielemanin.

Vuonna 2005 Draper voitti Australian avointen sekanelinpelin Samantha Stosurin kanssa. Junioriurallaan Draper voitti Wimbledonin nelinpeliturnauksen.

Draper teki debyyttinsä golfin ammattilaistason kilpailussa tammikuussa 2005. Hän pelasi samaan aikaan sekä tennistä Melbournessa että golfia Victoriassa. Kesällä 2005 Draper pelasi viimeisen tennisottelunsa. Vuonna 2007 hän toimi Australian avointen ajan Lleyton Hewittin valmentajana. Huhtikuussa 2009 Draper joutui lopettamaan golfin pelaamisen selkävamman vuoksi.

## Turnausvoitot kaksinpelissä

## Lähteet

## Aiheesta muualla
* Scott Draper ATP:n sivuilla
* Scott Draper PGA:n sivuilla
New Politics

**New Politics** voi viitata:

* New Politics (yhtye), tanskalainen rockyhtye
* New Politics (albumi), ensimmäinen studioalbumilta yhtyeeltä New Politics
* *[[New Politics (lehti)]]*, yhdysvaltalainen lehti
* New Politics Initiative Kanadassa
* New Politics Network Isossa-Britanniassa
* New Politics Party Thaimaassa
Rubén Miño

**Rubén Miño Peralta** (s. 18. tammikuuta 1989 Cornellà de Llobregat, Katalonia, Espanja), on espanjalainen jalkapallomaalivahti. Hän on kotimaansa lisäksi pelannut Kyproksen ja Romanian sarjoissa.

## Seurajoukkueura

Rubén Miño aloitti Barcelonan junioreissa vuonna 2000. Hän pelasi Barçan reservijoukkueessa FC Barcelona B:ssä kaudesta 2008–2009 kauteen 2011–2012.

Miño kuului Barcelonan 23 pelaajan ryhmään, joka voitti seurajoukkueiden maailmanmestaruuden 2009. Hän ei saanut turnauksessa peliaikaa.

Ensiesiintymisensä Barcelonan edustusjoukkueessa Miño teki 14. elokuuta 2010 Supercopa de Españan ottelussa Sevillaa vastaan. Barcelona hävisi ottelun maalein 1–3.

## Maajoukkueura

Rubén Miño pelasi kaksi ottelua Espanjan alle 21-vuotiaiden maajoukkueessa. Hän oli mukana vuoden 2011 Euroopan mestaruuden voittaneessa joukkueessa.

## Seurajoukkuetilastot

*Päivitetty 3. kesäkuuta 2012*

## Saavutukset

**Barcelona**

* Seurajoukkueiden maailmanmestaruus: 2009
* Supercopa de España: 2010

**Espanjan alle 21-vuotiaat**

* Euroopan mestaruus: 2011